5.8.2022
SK
Úradný vestník Európskej únie
L 205/17
b) V ustanovení 21.A.174 sa písmeno b) nahrádza takto: „b) Každá žiadosť o osvedčenie o letovej spôsobilosti alebo obmedzené osvedčenie o letovej spôsobilosti musí obsahovať: 1. požadovanú triedu osvedčenia letovej spôsobilosti; 2. vzhľadom na nové lietadlo: i)
vyhlásenie zhody: — vydané podľa ustanovenia 21.A.163 písm.
b), alebo — vydané podľa ustanovenia 21.A.130, ktorého platnosť overil príslušný orgán, alebo — pri dovezenom lietadle vyhlásenie zhody vydané podľa ustanovenia 21.A.163 písm.
b), alebo v prípade lietadla dovezeného v súlade s článkom 9 ods.
4 tohto nariadenia vyhlásenie podpísané vyvážajúcim orgánom, že lietadlo zodpovedá projektu schválenému agentúrou;
ii) správu o hmotnosti a vyvážení s plánom nakladania a; iii) letovú príručku, ak sa vyžaduje podľa príslušných certifikačných špecifikácií konkrétneho lietadla; 3. vzhľadom na používané lietadlo pochádzajúce z: i) členského štátu, osvedčenie o overení letovej spôsobilosti vydané v súlade s prílohou I (časťou M) alebo prílohou Vb (časťou ML) k nariadeniu Komisie (EÚ) č. 1321/2014 (1); ii) nečlenského štátu: — vyhlásenie príslušného orgánu štátu, v ktorom je alebo bolo lietadlo registrované, o stave lietadla, pokiaľ ide o letovú spôsobilosť lietadla, v jeho registri v čase prevodu, — správu o hmotnosti a vyvážení s plánom nakladania, — letovú príručku, ak sa vyžaduje podľa príslušného predpisu letovej spôsobilosti pre konkrétne lietadlo, — historické záznamy na určenie výrobného štandardu, štandardu prestavby a údržby lietadla vrátane všetkých obmedzení súvisiacich s obmedzeným osvedčením o letovej spôsobilosti vydaným v súlade s ustanovením 21.B.327, — odporúčanie na vydanie osvedčenia o letovej spôsobilosti alebo obmedzeného osvedčenia o letovej spôsobilosti a na osvedčenie o overení letovej spôsobilosti podľa preskúmania letovej spôsobilosti v súlade s prílohou I (časťou M) alebo prílohou Vb (časťou ML) k nariadeniu (EÚ) č. 1321/2014, — dátum vydania prvého osvedčenia o letovej spôsobilosti a v prípade uplatňovania štandardov zväzku III prílohy 16 k Dohovoru o medzinárodnom civilnom letectve metrickú hodnotu CO2.“ 3.
V oddiele A sa podčasť I mení takto: a) Ustanovenie 21.A.201 sa nahrádza takto:
„21.A.201 Rozsah pôsobnosti Táto podčasť stanovuje postup vydávania hlukových osvedčení pre lietadlá, ktoré zodpovedajú typovému osvedčeniu, ktoré bolo vydané v súlade s touto prílohou.“
(1) Nariadenie Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Ú. v.
EÚ L 362, 17.12.2014, s. 1).